**ΕΡΓΟΛΑΒΙΚΟ ΔΙΚΗΣ 3**

**ΕΡΓΟΛΑΒΙΚΟ ΔΙΚΗΣ - ΠΛΗΡΕΞΟΥΣΙΟ - ΕΚΧΩΡΗΤΗΡΙΟ**

    Στην Αθήνα σήμερα την                               μεταξύ των συμβαλλομένων, αφ ενός μεν του **Δημητρίου Χριστόπουλου, Δικηγόρου Αθηνών**, **οδός Ακαδημίας αριθ. 76,**  **3ος όροφος,** **τηλ. 210-3817828 και 6932410101 και αφ ετέρου δε τ…**

 συμφωνήθηκαν και έγιναν αποδεκτά τα πιο κάτω:

 Ο/Η αφ ετέρου συμβαλλόμεν…, υπάλληλος, δικαιούμεν.. να διεκδικήσει από το εναγόμενο **Μετοχικό Ταμείο Πολιτικών Υπαλλήλων** **το χρηματικό ποσό** **για τις περικοπές του μερίσματος του** μέχρι και την ημερομηνία κατάθεση της αγωγής, **αναθέτει την υπόθεσή** τ… αυτή εργολαβικά στον παραπάνω Δικηγόρο, με την ανέκκλητη εντολή, διότι αυτή αφορά και στο συμφέρον του εντολοδόχου, όπως ρητά αναγνωρίζεται, να προβεί στις απαιτούμενες κατά την κρίση του ενέργειες ενώπιον παντός αρμοδίου Δικαστηρίου, οιουδήποτε βαθμού και πάσης Αρχής,  για την δικαστική αναγνώριση της πιο πάνω απαιτήσεως και με τους εξής όρους:

**1**. Ως Δικηγορική αμοιβή που θα οφείλεται, **εάν κατατεθεί η σχετική αγωγή,** συμφωνείται ποσοστό **τρία τοις εκατό (3 %)** επί του συνολικού **καθαρού ποσού** που θα εισπράξει ο/η εντολέας μετά την επιδίκαση ή τον καθ οιονδήποτε τρόπο είσπραξη του αιτούμενου ποσού, **πλέον νομίμου Φ.Π.Α** επί της εν λόγω αμοιβής **και θα καταβληθεί δε ταυτόχρονα με την είσπραξη του ως άνω επιδικασθησομένου ποσού από τον εντολέα.**

**2**. Η δικηγορική αμοιβή, με το παρόν, μεταβιβάζεται και εκχωρείται από τώρα στον παραπάνω Δικηγόρο από τον εντολέα και καθίσταται πλέον ο Δικηγόρος συνδικαιούχος και δύναται να εισπραχθεί απ αυτόν απ ευθείας από το εναγόμενο δια γνωστοποιήσεως της παρούσης εκχωρήσεως, του εντολέως μη δυναμένου να διαθέσει υπέρ αυτού το ποσό (ποσοστό) αυτό, καθ όσον εκχωρήθηκε και αποξενώθηκαν απ αυτό.

**3**. Εάν τυχόν ο εντολέας συμβιβαστεί ή ανακαλέσει την εντολή πριν λυθεί αμετακλήτως η διαφορά ή καταργήσει την δίκη άνευ συναινέσεως του εντολοδόχου Δικηγόρου, ο εντολοδόχος Δικηγόρος θα δύναται να συνεχίσει τον δικαστικό αγώνα, για ίδιο λογαριασμό, κατά το εκχωρηθέν σ αυτόν ποσοστό.

**4**. Εάν τυχόν ο εντολέας διορίσει και άλλους Δικηγόρους για την ίδια υπόθεση, η παρούσα συμφωνία μεταξύ των συμβαλλομένων δεν επηρεάζεται.

**5**. Σε περίπτωση που ο εντολέας **δεν εισπράξει** καθόλου το αιτούμενο ποσό (είτε δικαστικά, είτε συμβιβαστικά, είτε εξώδικα, είτε διοικητικά, είτε νομοθετικά, είτε κατά οποιονδήποτε άλλο τρόπο) **ουδεμία αμοιβή θα οφείλεται στον εντολοδόχο Δικηγόρο.**

**6.**Ο εντολέας αναλαμβάνει την υποχρέωση να καταβάλει στον εντολοδόχο Δικηγόρο με την υπογραφή του παρόντος, **το ποσό των τριάντα (30) Ευρώ**, το οποίο καλύπτει **τα έξοδα** **σύνταξης, κατάθεσης, κοινοποίησης και συζήτησης της αγωγής σε πρώτο βαθμό.**

Kατά την ημέρα εκδικάσεως της αγωγής και δεδομένου ότι το αίτημα αυτής είναι καταψηφιστικό, τότε θα επιβαρύνεται και με την αξία του δικαστικού ενσήμου που απαιτείται στις περιπτώσεις αυτές, όπως αυτό ισχύει κατά τη συζήτηση της αγωγής **και θα ισχύει μόνο εάν το αιτούμενο για κάθε ένα ενάγοντα ποσό υπερβαίνει το ποσό των έξι χιλιάδων (6.000) ευρώ και μόνο για το πέραν των (6.000) ευρώ χρηματικό ποσό, καθόσον για ποσό μέχρι (6.000) ευρώ δεν απαιτείται η καταβολή δικαστικού ενσήμου.**

**7.** Ο συμβαλλόμενος Δικηγόρος υπόσχεται, όπως προβεί σε κάθε πρόσφορη και ενδεδειγμένη ενέργεια για την δικαστική αναγνώριση της πιο πάνω απαιτήσεως του εντολέως, με την ρητή συμφωνία, **ότι σε περίπτωση που η αγωγή απορριφθεί ή γίνει μερικά δεκτή,** **η απόφαση περί ασκήσεως ή μη του ενδίκου μέσου της εφέσεως και μόνον κατά της αποφάσεως, θα λαμβάνεται αποκλειστικά από τον εντολέα**, θα γνωστοποιείται δε εγγράφως προς τον εντολοδόχο Δικηγόρο, το αργότερο (15) ημέρες προ της εκπνοής της προθεσμίας προς άσκηση της εφέσεως,  με την προϋπόθεση ότι ο εντολοδόχος Δικηγόρος θα έχει γνωστοποιήσει στον εντολέα την ημερομηνία επίδοσης προς αυτόν της απόφασης από το Δικαστήριο, **καταβάλλοντας συγχρόνως κατά την ημέρα συζητήσεως του ενδίκου μέσου, το ισχύον παράβολο του δημοσίου συζητήσεως του αντιστοίχου ενδίκου μέσου, καθώς και τα έξοδα καταθέσεως και συζητήσεως του ενδίκου μέσου**, ο δε εντολοδόχος υποχρεούται στα πλαίσια του παρόντος και εφ όσον έχουν τηρηθεί οι πιο πάνω όροι, να ασκήσει το εν λόγω ένδικο μέσον.

**Ο ΑΦ ΕΝΟΣ ΣΥΜΒΑΛΛΟΜΕΝΟΣ**

**Δημήτριος Χριστόπουλος**

**Ο/Η ΑΦ ΕΤΕΡΟΥ ΣΥΜΒΑΛΛΟΜΕΝ**